Құлсарыда есепте тұрған 4 мың науқасқа 19 млн теңгенің тегін дәрі-дәрмегі берілмеген
DATE: 17:12, 16 Тамыз 2024 | GMT +5
TITLE: Құлсарыда есепте тұрған 4 мың науқасқа 19 млн теңгенің тегін дәрі-дәрмегі берілмеген
URL: https://kaz.inform.kz/news/kulsarida-esepte-turgan-4-min-naukaska-19-mln-tengenn-tegn-dar-darmeg-berlmegen-3e8098/
META: DATE: 17:12, 16 Тамыз 2024 | GMT +5
TOTAL WORDS: 125
AUTHOR(S):
TEXT: Жылыой аудандық прокуратурасы дәрігерлердің азаматтарға тегін медициналық көмектің кепілдік берілген көлемімен қамтамасыз ету міндеттерін елемеу фактілерін анықтады. «Атап айтқанда, аудандық орталық ауруханада есепте тұрғандықтан тегін дәрі-дәрімек алатын науқастардың саны негізсіз қысқартылған. Дәрі-дәрмек жеткізушімен дәрілік заттар уақтылы жеткізілмеген. Аудандық прокуратураның қадағалау актісі бойынша аудандық орталық ауруханада қант диабеті, артериалдық гипертензия диагноздарымен есепте тұрған 4 мың 54 адамға 19 млн 155 мың 349 теңгенің 4 866 қаптама көлемінде дәрі-дәрмектері берілді. Оның ішінде Джардинс, Инвокана, Тражента, Форсига және тағы басқа дәрілер бар. Осылайша, аудандық прокуратура тұрғындардың конституциялық құқықтарын қалпына келтірді», -деп хабарлады Атырау облыстық прокуратурасынан. Анықталған дерекке байланысты Жылыой аудандық орталық ауруханасының жауапты лауазымды тұлғасы тәртіптік жауапкершілікке тартылды. Еске сала кетелік, бұдан бұрын Атырауда медицина мекемемелерінің директорлары жоода оқу үшін бюджеттің 10, 5 млн теңгесін жұмсағанын жазған болатынбыз
